
	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC




	Bucureşti,
	19 MARTIE 2008

	Nr.
	27/ 2185


R A P O R T

asupra propunerii legislative privind constituirea

Rezervaţiei Grădiştea Muncelului – Cioclovina –

                                     Căpâlnalppegislativerpopunerii
În conformitate cu prevederile art.95 din Regulamentul Camerei

Deputaţilor, Comisia pentru administraţie publică, amenajarea

teritoriului şi echilibru ecologic a fost sesizată, prin adresa nr. Pl.x.32

din 11 februarie 2008, cu dezbaterea pe fond, în procedură obişnuită, a 

propunerii legislative privind Constituirea Rezervaţiei Grădiştea 

Muncelului – Cioclovina - Căpâlna.lppegislativerpopunerii 
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1447/22.10.2007);

· avizul favorabil al Comisiei pentru cultură, arte, mijloace de informare în masă (nr.30/509/05.03.2008);

· avizul favorabil al Comisiei pentu industrii şi servicii (nr.23/2938/2008);

· avizul negativ al Comisiei juridice, de disciplină şi imunităţi (nr.Pl.x.32/19.02.2008);

· punctul de vedere negativ al Guvernului (nr.3060/15.11.2007).

Propunerea legislativă are ca obiect de reglementare constituirea Rezervaţiei arheologice şi naturale Grădiştea Muncelului-Cioclovina-Căpâlna ca zonă de importanţă naţională şi internaţională cu patrimoniu arheologic, naturalistic, etnografic şi imaterial care va cuprinde partea central-vestică a României.

Comisia propune Plenului Camerei Deputaţilor respingerea iniţiativei legislative pe motiv că s-a primit la comisie spre dezbatere pe fond  o propunere legislativă identică (Pl.x.42/13 februarie 2008), adoptată de Senat, dar având un alt iniţiator şi care vizează aspecte identice celor prevăzute în prezenta iniţiativă legislativă.

Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 11 martie 2008 au participat, în conformitate cu prevederile art.55 din Regulamentul Camerei Deputaţilor:

· Dumitrescu Filofteia – expert în Ministerul Culturii şi Cultelor

· Chesaru Adrian – consilier – Direcţia Relaţia cu Parlamentul din Ministerul Mediului şi Dezvoltării Durabile.

La lucrările comisiei au fost prezenţi 25 deputaţi, din totalul de 27 membri ai comisiei.

Raportul comisiei de respingere a fost adoptat cu unanimitate de voturi. 

Propunerea legislativă a fost respinsă de Senat în şedinţa din 6 februarie 2008.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


VICEPREŞEDINTE,





                                           SECRETAR,

          TRAIAN CONSTANTIN IGAŞ




                                                                                       SERES DENES 

Şef serviciu,                                                       Intocmit:

Consilier Sofia Chelaru                                     Expert Iulia Toader










1/3
PAGE  
3/3

[image: image1.png]